可見呢個時期政府有意準備起西部走廊鐵路，但時間上正處於香港嘅過渡期（臨近1997年主權移交），中英正處於膠著狀態，中方對機場核心工程後再大量投資建設表示憂慮，因此當時政府未敢積極進行。然而喺同一年，屯門公路發生大石磧死人嘅意外，導致屯門公路全線封閉，引致新界西北交通大癱瘓，電視台甚至派人現場報導由荃灣用超過1個鐘入屯門嘅情況。呢件事終於迫使政府更積極研究呢條鐵路嘅可行性，後來政府為咗加快本地客運鐵路嘅進度，將呢一段獨立出來起咗先，即西鐵第一期。跨境鐵路就留待第二期再處理（目前第二期重未有定案）。